ระเบียบกระทรวงการคลังระเบียบกระทรวงการคลังว่าด้วย การจัดเก็บการส่งเงิน การยกเว้น และการขอคืนเงินบำรุงกองทุนสนับสนุนการสร้างเสริมสุขภาพสำหรับสุราและยาสูบพ.ศ. ๒๕๔๔[๑] เพื่ออนุวัตตามความในมาตรา ๑๒ มาตรา ๑๓ และมาตรา ๑๔แห่งพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔กระทรวงการคลังจึงวางระเบียบปฏิบัติในการจัดเก็บ การส่งเงิน การยกเว้นและการขอคืนเงินบำรุงกองทุนสนับสนุนการสร้างเสริมสุขภาพ สำหรับสุราและยาสูบไว้ดังต่อไปนี้ข้อ ๑ ระเบียบนี้ เรียกว่า ระเบียบกระทรวงการคลังว่าด้วย การจัดเก็บ การส่งเงิน การยกเว้น และการขอคืนเงินบำรุงกองทุนสนับสนุนการสร้างเสริมสุขภาพสำหรับสุราและยาสูบ พ.ศ. ๒๕๔๔ข้อ ๒ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ในระเบียบนี้กองทุน หมายความว่า กองทุนสนับสนุนการสร้างเสริมสุขภาพสุรา หมายความว่า สุราตามกฎหมายว่าด้วยสุรายาสูบ หมายความว่า ยาสูบตามกฎหมายว่าด้วยยาสูบภาษี หมายความว่า ภาษีตามกฎหมายว่าด้วยสุราและค่าแสตมป์ยาสูบตามกฎหมายว่าด้วยยาสูบผู้มีหน้าที่ส่งเงินบำรุงกองทุน หมายความว่า(๑) ผู้มีหน้าที่เสียภาษีตามกฎหมายว่าด้วยสุรา(๒) ผู้มีหน้าที่เสียค่าแสตมป์ยาสูบตามกฎหมายว่าด้วยยาสูบผู้ส่งออก หมายความว่า ผู้ได้รับใบอนุญาตทำสุราหรือยาสูบที่ได้รับอนุญาตให้ส่งสุราหรือยาสูบออกนอกราชอาณาจักรตามกฎหมายว่าด้วยสุราหรือกฎหมายว่าด้วยยาสูบข้อ ๔ ให้ผู้มีหน้าที่ส่งเงินบำรุงกองทุนส่งเงินกองทุนในอัตราร้อยละสองของภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบในการคำนวณเงินบำรุงกองทุน ตามอัตราที่กำหนดในวรรคหนึ่งหากมีเศษของหนึ่งสตางค์ให้ปัดทิ้งข้อ ๕ ให้ผู้มีหน้าที่ส่งเงินบำรุงกองทุนส่งเงินบำรุงกองทุนตามแบบ สสส. ๑/๐๑ ท้ายระเบียบนี้ พร้อมกับการชำระภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบ ณสถานที่ยื่นแบบชำระภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบข้อ ๖ กรณีที่ผู้มีหน้าที่ส่งเงินบำรุงกองทุนไม่ส่งเงินบำรุงกองทุน หรือส่งภายหลังระยะเวลาที่กำหนด หรือส่งเงินบำรุงกองทุนไม่ครบตามจำนวนที่ต้องส่งผู้มีหน้าที่ส่งเงินบำรุงกองทุนจะต้องเสียเงินเพิ่มในอัตราร้อยละสองต่อเดือนของจำนวนเงินที่ไม่ส่งหรือจำนวนเงินที่ขาดไป หรือส่งภายหลังระยะเวลาที่กำหนด แล้วแต่กรณีนับแต่วันครบกำหนดส่งจนถึงวันที่ส่งเงินบำรุงกองทุนครบถ้วน ทั้งนี้เงินเพิ่มจะต้องไม่เกินจำนวนเงินบำรุงกองทุนและให้ถือว่าเงินเพิ่มนี้เป็นเงินบำรุงกองทุนด้วย โดยยื่นแบบ สสส. ๑/๐๑ ตามข้อ ๕การคำนวณระยะเวลาตามวรรคหนึ่งเศษของเดือนให้นับเป็นหนึ่งเดือนข้อ ๗การส่งเงินเข้ากองทุนให้ส่งเป็นเงินสดหรือเช็ค กรณีเป็นเช็คให้สั่งจ่ายในนามกองทุนสนับสนุนการสร้างเสริมสุขภาพข้อ ๘การนำส่งเงินบำรุงกองทุนให้ส่งเงินบำรุงกองทุนให้แก่กองทุนอย่างน้อยเดือนละหนึ่งครั้งเข้าบัญชีเงินฝากประเภทออมทรัพย์ ที่ธนาคารกรุงไทย จำกัด (มหาชน)สาขาอนุสาวรีย์ชัยสมรภูมิ บัญชีเลขที่ ๐๐๗-๑-๒๕๘๓๑-๐หรือธนาคารอื่นตามที่กองทุนกำหนด โดยให้ดำเนินการ ดังนี้(๑) ในเขตกรุงเทพมหานคร สำหรับกรมสรรพสามิตให้กองรายได้เป็นผู้นำส่ง สำหรับกรมศุลกากรให้สำนักงานศุลกากรผู้จัดเก็บเป็นผู้นำส่ง(๒) ในจังหวัดอื่นนอกจากเขตกรุงเทพมหานครสำหรับกรมสรรพาสามิตให้สำนักงานสรรพสามิตจังหวัดเป็นผู้นำส่งสำหรับกรมศุลกากรให้ด่านศุลกากรเป็นผู้นำส่งในการส่งเงินตามวรรคหนึ่งให้จัดทำใบส่งเงินบำรุงกองทุนตามแบบ สสส. ๑/๐๒ และบัญชีสรุปรายละเอียดการรับ -ส่งเงินบำรุงกองทุนตามแบบ สสส. ๑/๐๓ พร้อมแนบสำเนาใบนำฝากเงิน (Pay - In - Slip) รายงานให้กองทุนทราบภายใน ๓ วันทำการ นับแต่วันนำส่งเงินให้หน่วยงานที่นำส่งเงินจัดทำรายงานการจัดเก็บเงินบำรุงกองทุนประจำเดือนแบบสสส. ๑/๐๔ พร้อมทั้งส่งสำเนาบัญชีสรุปรายละเอียดการรับ -ส่งเงินบำรุงกองทุนประจำเดือนให้กรมสรรพสามิตหรือกรมศุลกากร แล้วแต่กรณี ภายในวันที่๑๐ ของเดือนถัดไปการเก็บรักษาและการนำเงินส่งกองทุนให้ใช้ระเบียบการรักษาเงินและการนำเงินส่งคลังของส่วนราชการโดยอนุโลมเท่าที่ไม่ขัดต่อระเบียบนี้ข้อ ๙ กรณีที่ผู้มีหน้าที่ส่งเงินบำรุงกองทุนได้รับคืนภาษีสุราตามกฎหมายว่าด้วยสุรา ให้ได้รับคืนเงินบำรุงกองทุนด้วยข้อ ๑๐ให้ผู้ส่งออกแจ้งความประสงค์ขอคืนเงินบำรุงกองทุนพร้อมกับการขอคืนค่าภาษีสุราข้อ ๑๑ การขอรับเงินบำรุงคืนจากกองทุนให้อธิบดีกรมสรรพสามิตหรือผู้ได้รับมอบหมายเป็นผู้มีอำนาจในการสั่งคืนเงินบำรุงกองทุนโดยใช้วิธีปฏิบัติเช่นเดียวกับวิธีการขอคืนภาษีสุราตามกฎหมายว่าด้วยสุราข้อ ๑๒สำหรับสุราหรือยาสูบที่ส่งออกนอกราชอาณาจักรให้ได้รับการยกเว้นการส่งเงินบำรุงเข้ากองทุนโดยให้ผู้มีหน้าที่ส่งเงินบำรุงกองทุนแจ้งความประสงค์ขอยกเว้นภาษีพร้อมกับการขออนุญาตส่งออกสุราและยาสูบตามกฎหมายว่าด้วยสุราและกฎหมายว่าด้วยยาสูบตามแบบ สสส. ๑/๐๕ข้อ ๑๓การดำเนินการอื่นใดที่ไม่ได้กำหนดไว้ในระเบียบนี้ให้ถือปฏิบัติตามระเบียบราชการโดยอนุโลมข้อ ๑๔ ให้ปลัดกระทรวงการคลังเป็นผู้รักษาการตามระเบียบนี้ประกาศ ณ วันที่ ๘ พฤศจิกายน พ.ศ. ๒๕๔๔ร้อยเอก สุชาติ เชาว์วิศิษฐรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลัง[เอกสารแนบท้าย]๑. แบบรายการเงินบำรุงกองทุนสนับสนุนการสร้างเสริมสุขภาพตามพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔ (แบบ สสส.๑/๐๑)๒.ใบส่งเงินบำรุงกองทุน (แบบ สสส.๑/๐๒)๓.บัญชีสรุปรายละเอียดการรับ ส่งเงินบำรุงกองทุน (แบบ สสส.๑/๐๓)๔.รายงานการจัดเก็บเงินบำรุงกองทุนประจำเดือน (แบบ สสส.๑/๐๔)๕.แบบรายการขอยกเว้นเงินบำรุงกองทุนสนับสนุนการสร้างเสริมสุขภาพ ตามพระราชบัญญัติกองทุนสนับสนุนการสร้างเสริมสุขภาพ พ.ศ. ๒๕๔๔ (แบบ สสส.๑/๐๕)(ดูข้อมูลจากภาพกฎหมาย)ปรียนันท์/พิมพ์๓๐ เมษายน ๒๕๔๕สถาพร/ปรับปรุง๑๘ ธันวาคม ๒๕๔๙โชติกานต์/ปรับปรุง๗ กันยายน ๒๕๕๙[๑] ราชกิจจานุเบกษา เล่ม ๑๑๘/ตอนพิเศษ ๑๑๕ ง/หน้า ๖/๒๑ พฤศจิกายน ๒๕๔๔